galenus.in-hippocratis-de-natura-hominis-librum-commentarii-iii 2.7
Φέρουσι δὲ καὶ ἀπὸ τῶν παχειῶν φλεβῶν εἰς τὴν κοιλίην καὶ εἰς τὸ ἄλλο σῶμα καὶ ἀπὸ τῶν ἔξω καὶ ἀπὸ τῶν εἴσω καὶ εἰς ἀλλήλας διδόασιν αἵ τε εἴσωθεν ἔξω καὶ αἱ ἔξωθεν εἴσω . Ἤρκει μὲν τῷ νέῳ Προμηθεῖ τὰ τέτταρα ζεύγη τῶν φλεβῶν , οὐ μὴν ἠρκέσθη γε αὐτὸς , ἀλλ᾿ ὑπ᾿ ἀπληστίας ἠσχημόνησε , προσθεὶς αὐτοῖς τὰς ἐκ τῆς κοίλης φερούσας τὴν τροφὴν εἰς τὸ σῶμα . νυνὶ δ᾿ αὖθις ἐπήνεγκε τῷ λόγῳ τὸν κολοφῶνα περὶ τῆς κοινωνίας τῶν φλεβῶν εἰπὼν οὐκ ἀληθές . οὐδεμία γὰρ τῶν ἀπὸ τῆς κοίλης ἀποπεφυκυιῶν φλεβῶν , ἃς παχείας ὠνόμασεν , εἰς ἕτερα ζεύγη διανενεμημένη , εἰς κοιλίαν , ἢ ἔντερα φαίνεται καταπεφυκυῖα . καθάπερ γοῦν ἐπὶ τῆς νῦν εἰρημένης ἀνατομῆς οὐδὲν ὅλως οὐδ᾿ ἄχρι ῥήματος ἑνὸς ἀληθὲς εἶπεν ὁ πλάστης αὐτῶν , οὕτως ἐπὶ τῆς κατὰ τὸ δεύτερον τῶν ἐπιδημιῶν οὐδὲν ὅλως ὁ Ἱπποκράτης ἐψεύσατο . παραφρονοῦσιν οὖν ὅσοι οὐδ᾿ ὄναρ ἀνατομῆς ἁψάμενοι , τῶν Ἱπποκράτους βιβλίων ἐξηγήσεις ἐπιχειροῦσι ποιεῖσθαι . καὶ μάλιστ᾿ αὐτῶν οἱ καλοῦντες ἑαυτοὺς Ἱπποκρατείους , ἑνὸς ἀνδρὸς ἡγούμενοι καὶ τοῦτον εἶναι τὸν λῆρον ἅπαντα , τῆς τῶν φλεβῶν ἀνατομῆς καὶ τὴν ἐν τῷ δευτέρῳ τῶν ἐπιδημιῶν ἀκρίβειαν . εἰ μὲν γὰρ ἐπεξεύρηταί τι κατὰ τὸ ἕτερον αὐτῶν , ἐγχωρεῖ τὸν αὐτὸν ἄνδρα τοῦ χρόνου προϊόντος ἑαυτοῦ βελτίονα γινόμενον ἐφ᾿ οἷς ἔμπροσθεν εἰρήκει καλῶς ἕτερα προσθεῖναι . ἐπεὶ δὲ ὁ μὲν Ἱπποκράτης αὐτὸς ἀκριβῶς φαίνεται γράψας οὐ μόνα τὰ σαφῶς ὁρώμενα πᾶσιν , ἀλλὰ καὶ τὰ δυσθεώρητα , μὴ βλέπων δὲ καὶ ὁ τὴν ἐνθάδε συνθεὶς ἀνατομὴν , ἃ καὶ ψηλαφῶν ἄν τις εὕροι , πῶς ἐγχωρεῖ φάναι τὸν αὐτὸν ἀμφότερα γεγραφέναι ; ﻿ κατὰ τί δ᾿ εὔλογον , ὅλον ἀναπληρώσας τὸν περὶ τῶν στοιχείων τοῦ ἀνθρώπου λόγον , ἐφεξῆς αὐτῶν συνῆψε τὸν περὶ τῶν φλεβῶν ; ἢ γὰρ πᾶσαν ἐχρῆν τὴν ἀνατομὴν γράφειν , ἢ μηδὲ τὴν περὶ τῶν φλεβῶν . ὑποτυπώσεσι μὲν γὰρ , ἃς ἑαυτοῖς ἀναμνήσεως ἕνεκα γράφομεν , οἰκεῖόν ἐστιν ὅτε τοιαύτη ποικιλία θεωρημάτων γίνεται , συγγράμματι δὲ οὐδαμῶς ἐστιν οἰκεῖον ἐπιπεπληρωμένῃ τῇ προτέρᾳ διδασκαλίᾳ μόριόν τι τῆς δευτέρας προσγράφειν , κᾄπειτα τοῦτο καταλιπόντα μικρὸν ὕστερον ἄλλο τι γράφειν , εἶτ᾿ αὖθις ἄλλο , καθάπερ ἐν τούτοις τοῖς ὑποκειμένοις ἐν τῷ περὶ φύσιος ἀνθρώπου .
Lemmas: φέρω δέ καί ἀπό ὁ παχύς φλέψ εἰς ὁ κοιλία καί εἰς ὁ ἄλλος σῶμα καί ἀπό ὁ ἔξω καί ἀπό ὁ εἴσω καί εἰς ἀλλήλων δίδωμι ὁ τε ἔσωθεν ἔξω καί ὁ ἔξωθεν εἴσω . ἀρκέω μέν ὁ νέος Προμηθεύς ὁ τέσσαρες ζεῦγος ὁ φλέψ , οὐ μήν ἀρκέω γε αὐτός , ἀλλά ὑπό ἀπληστία ἀσχημονέω , προστίθημι αὐτός ὁ ἐκ ὁ κοῖλος φέρω ὁ τροφή εἰς ὁ σῶμα . νυνί δέ αὖθις ἐπιφέρω ὁ λόγος ὁ κολοφών περί ὁ κοινωνία ὁ φλέψ λέγω οὐ ἀληθής . οὐδείς γάρ ὁ ἀπό ὁ κοῖλος ἀποφύω φλέψ , ὅς παχύς ὀνομάζω , εἰς ἕτερος ζεῦγος διανέμω , εἰς κοιλία , ἤ ἔντερον φαίνω καταφύζω . καθά γοῦν ἐπί ὁ νῦν λέγω ἀνατομή οὐδείς ὅλος οὐδέ ἄχρι ῥῆμα εἷς ἀληθής λέγω ὁ πλάστης αὐτός , οὕτως ἐπί ὁ κατά ὁ δεύτερος ὁ ἐπιδημία οὐδείς ὅλος ὁ Ἱπποκράτης ψεύδω . παραφρονέω οὖν ὅσος οὐδέ ὄναρ ἀνατομή ἅπτω , ὁ Ἱπποκράτης βιβλίον ἐξήγησις ἐπιχειρέω ποιέω . καί μάλα αὐτός ὁ καλέω ἑαυτοῦ Ἱπποκράτειος , εἷς ἀνήρ ἡγέομαι καί οὗτος εἰμί ὁ λῆρος ἅπας , ὁ ὁ φλέψ ἀνατομή καί ὁ ἐν ὁ δεύτερος ὁ ἐπιδημία ἀκρίβεια . εἰ μέν γάρ ἐπεξευρίσκω τις κατά ὁ ἕτερος αὐτός , ἐγχωρέω ὁ αὐτός ἀνήρ ὁ χρόνος προέρχομαι ἑαυτοῦ ἀγαθός γίγνομαι ἐπί ὅς ἔμπροσθεν λέγω καλός ἕτερος προστίθημι . ἐπεί δέ ὁ μέν Ἱπποκράτης αὐτός ἀκριβής φαίνω γράφω οὐ μόνος ὁ σαφής ὁράω πᾶς , ἀλλά καί ὁ δυσθεώρητος , μή βλέπω δέ καί ὁ ὁ ἐνθάδε συντίθημι ἀνατομή , ὅς καί ψηλαφάω ἄν τις εὑρίσκω , πῶς ἐγχωρέω φημί ὁ αὐτός ἀμφότερος γράφω ; ﻿ κατά τίς δέ εὔλογος , ὅλος ἀναπληρόω ὁ περί ὁ στοιχεῖον ὁ ἄνθρωπος λόγος , ἐφεξῆς αὐτός συνάπτω ὁ περί ὁ φλέψ ; ἤ γάρ πᾶς χρή ὁ ἀνατομή γράφω , ἤ μηδέ ὁ περί ὁ φλέψ . ὑποτύπωσις μέν γάρ , ὅς ἑαυτοῦ ἀνάμνησις ἕνεκα γράφω , οἰκεῖος εἰμί ὅτε τοιοῦτος ποικιλία θεώρημα γίγνομαι , σύγγραμμα δέ οὐδαμῶς εἰμί οἰκεῖος ἐπιπληρόω ὁ πρότερος διδασκαλία μόριον τις ὁ δεύτερος προσγράφω , ᾄπειτη οὗτος καταλείπω μικρός ὕστερον ἄλλος τις γράφω , εἶτα αὖθις ἄλλος , καθά ἐν οὗτος ὁ ὑπόκειμαι ἐν ὁ περί φύσις ἄνθρωπος .